દરમિયાનમાં બહેરામપુરામાં રહેતા અને મ્યુનિ. ડ્રેનેજ વિભાગમાં સફાઇ કામદાર તરીકે નોકરી કરતાં કનૈયાલાલ દાનાભાઈ ચાવરીયાએ ગાયકવાડ હવેલી પોલીસમાં ફરિયાદ નોંધાવી હતી. અમદાવાદ દર્પણ વાલ્મિકી એજન્સીમાં કોન્ટ્રાક્ટથી કામ કરતા સફાઈ કામદારોને સફાઈ માટેના પુરતા સાધનો નહીં આપી, તકેદારી નહીં રાખી બેદરકારી દાખવવા બદલ ગુનો નોંધવામાં આવ્યો હોવાનું હવેલી PI વી.જી. રાઠોડે જણાવ્યું છે. પોલીસ ફરિયાદ નોંધાવ્યા બાદ કોઇકની સમજાવટથી મૃત્યુ પામેલાં સફાઇ કામદારના મૃતદેહને સિવિલ હોસ્પિટલ લઇ જવાયો હતો અને આવતીકાલે રાષ્ટ્રીય સફાઇ કામદાર આયોગ અમદાવાદની મુલાકાતે આવી રહયુ છે ત્યારે મળતી માહિતી મુજબ, સફાઇ કામદારો આવતીકાલે મૃતદેહને સરકિટ હાઉસ એનેકસી ખાતે લઇ જઇને રજૂઆત કરે તેવી શકયતા છે..